open-index/open-wikipedia-markdown huggingface dataset:
UR-100N

**UR-100N** NATO-kallenavn SS-19, er et interkontinentalt ballistisk missil (ICBM) utplassert av Russlands væpnede styrker. Utviklingen av missilet startet i 1970 og det ble utplassert fra 1974. Totalt 360 missiler ble produsert, noen av disse er fremdeles operative og det russiske forsvaret har planlagt å benytte missilet fram til 2030.
 
## Eksterne lenker
* UR-100N / SS-19 STILLETO Globalsecurity
* Russian strategic nuclear forces
Fylkesvei 3452

**Fylkesvei 3452** går mellom Ytre Søndeled og Storgata i Risør.

Frem til 2019 hadde veien betegnelsen fylkesvei 8 (Aust-Agder).

## Kommuner og knutepunkter

## Referanser




## Eksterne lenker
* Vegvesenets vegkart 
*
Marlboro (tobakk)

**Marlboro** er et sigarettmerke som produseres av Philip Morris International (PMI).

## Historie
Marlboro ble for første gang lansert i 1902. I 1955, da man ble mer klar over skadevirkningene av tobakk, startet Philip Morris å produsere Marlboro slik røykere kjenner den i dag, med filter, for å minske de skadelige stoffene. I begynnelsen av 1960-årene startet Philip Morris å markedsføre merket med den velkjente *[[The Marlboro Man]]* (den tøffe, barske cowboyen), både på TV og i ukeblader. Philip Morris vant raskt markedsandeler, og hadde en økning på  prosent i løpet av en 8 måneders periode med annonsekampanjen, The Marlboro Man. Marlboro har vært verdens største sigarettmerke siden 1972. I dag rangeres Marlboro også som en av verdens aller sterkeste forbruker-merkevarer omtrent på nivå med Coca-Cola og McDonald's. Sigaretten er oppkalt etter Great Marlborough Street, London, der den opprinnelige fabrikken lå. Den største fabrikken i dag er i Richmond, Virginia.

Fra 1972 og frem til 2007 solgte Conrad Langaard AS Marlboro i Norge. Fra 1. januar 2008 tok Philip Morris Norway AS over salget.

Marlboro har vært verdens sigarettmerke nr. 1 siden 1972.

## Varianter
Marlboro finnes i flere varianter:
* **Marlboro Red** – nikotinstyrke 0,8 mg/sigarett
* **Marlboro Gold** – nikotinstyrke 0,6 mg/sigarett
* **Marlboro Gold Advance** – nikotinstyrke 0,8 mg/sigarett
* **Marlboro Silver** – nikotinstyrke 0,4 mg/sigarett
* **Marlboro White Menthol**- nikotinstyrke 0,5 mg/sigarett
* **Marlboro Flavor Plus** – nikotinstyrke 0,3 mg/sigarett
* **Marlboro Blend-29** (uten tilsetningsstoffer) – nikotinstyrke 0,8 mg/sigarett
* **Marlboro Blue Fresh** – nikotinstyrke 0,7 mg/sigarett

## Referanser


## Eksterne lenker
* Philip Morris Norway
* Philip Morris International
* Marlboro – World's Most Valuable Brand
* Hvor ble det av Marlboro-Mannen?
Rasmus Rolfsen Arnet

**Rasmus Rolfsen Arnet** (født 1809–1894) var en norsk prest og ordfører. 

Arnet var sønn av Anna Maria Rennord (1773–1843) og Peter Arnet (1773–1860), som var sjefsgraver ved Domkirken i Bergen. Fra 1825 gikk han på Bergen katedralskole. Han ble tildelt cand.theol. fra Det Kongelige Frederiks Universitet i Kristiania i 1837. I studietiden var han huslærer hos kjøpmann Jacob Erasmus Dybwad. Etter utdanningen ble han senhøstes 1837 tilsatt som personlig kapellan i Gloppen hos sogneprest Ludvig Daae (1774–1843). 

Fra 1839 ble han den andre ordfører i Gloppen kommune i Sogn og Fjordane og satt til 1844. I oktober 1852 meldte han overgang til Borgund for å være kapellan hos sogneprest Niels Nielsen, forfremmet til sogneprest fra 1854 til 1858.  Fra april 1858 til 1892 var han  sogneprest til Veøy, ei lita øy mellom Molde og Åndalsnes i Møre og Romsdal. 

Han giftet seg i 1848 med Kathrine Dorothea Daae (1812–1892) i Bø kirke i Hyllestad. Hun var datter av sogneprest Ludvig Daae i Gloppen. Kona døde i 1892, like før Arnet søkte avskjed, 82 år gammel. Han flyttet da til Molde og bodde der et par år før han døde tidlig i 1894.

## Referanser


## Eksterne lenker
* NRK: «Ordførarar i Gloppen kommune»
The Adventures of Tom Bombadil

***The Adventures of Tom Bombadil*** er en diktsamling skrevet av J.R.R. Tolkien og utgitt i 1962. Boka inneholder 16 dikt, hvorav to handler om Tom Bombadil, en karakter kjent fra Ringenes herre. To av dikta er også tatt med i Ringenes herre. 

## Innhold
#«The Adventures of Tom Bombadil»
#«Bombadil Goes Boating»
#«Errantry»
#«Princess Mee»
#«The Man in the Moon Stayed Up Too Late»
#«The Man in the Moon Came Down Too Soon»
#«The Stone Troll»
#«Perry-the-Winkle»
#«The Mewlips»
#«Oliphaunt»
#«Fastitocalon»
#«Cat» 
#«Shadow-bride»
#«The Hoard»
#«The Sea-bell»
#«The Last Ship»
Juletid

***Juletid*** er et musikkalbum fra 1991 med Kirsten Bråten Berg, Hallvard T. Bjørgum og Eilert Hægeland. Det ble spilt inn i Veum kyrkje i Fyresdal i september 1991. Tekniker var Jørn Pedersen og produsent var Hallvard Kvale. 

## Sporliste
#«I denne søte juletid». Tekst av Hans Adolf Brorson. Folketone fra Setesdal etter Eivind S. Berg.
#«Et barn er født i Betlehem». Tekst av Grundtvig. Folketone fra Åseral etter Ingebjørg Liestøl omformet i Setesdalstradisjon.
#«Her er det ny som på jorderik skjedde». Tekst av Petter Dass. Folketone fra Åseral etter Liestøl.
#«Et lite barn så lystelig». Tekst frå middelalderen. Folketone fra Setesdal opptegnet av Knut Johnson Heddi.
#«Saligheten er oss nær». Tekst av Hans Adolf Brorson. Folketone fra Åseral etter Liestøl.
#«Du være lovet, Jesus Krist». Tekst av Luther/Landstad. Folketone fra Setesdal, opptegnet av Knut Johnson Heddi.
#«Eg såg ein Kristi pilgrim». Tekst av John B. Mathias etter svensk. Oversatt av Nils Lavik. Folketone fra Setesdal etter Gro S. Berg.
#«Eg la meg ned om joleptdagjen». Tekst fra Johannes Skar: »Gamalt or Setesdal», side 249. Tone fra Setesdal etter Gro Heddi Brokke.
#»Herre Jesus Krist». Tekst av H. Chr. Sthen. Folketone fra Setesdal opptegnet av Knut Johnson Heddi
#«Guds godhet vil vi prise». Tekst av Paul Eber. Folketone fra Setesdal etter Hallvard P. Dale.
#»Faremoanes brureslag». Trad.
#«Hjå Gud er alltid gleda». Tekst av Johan Nordahl Brun oversatt til nynorsk av Anders Hovden. Tone fra Nordmøre omformet i Setesdalstradisjon. 
#«Din herlegdom Frelsar». Tekst av Anders Hovden. Folketone fra Setesdal.
#»Stevpreludium». Eilert Hægeland
#«Juletids nystev». Tone fra Setesdal
#»Folketone frå Lårdal».
#«Det er den første julenatt». Tekst av Knut Haugan, Åseral. Folketone fra Åseral etter Ingebjørg Liestøl.
#«I prektige himler». Oversatt fra tysk av Brorson. Folketone fra Telemark.
#«Guds sønn har gjort meg fri». Trad.

## Kilder
*Tekstheftet til plata
Maryam Yusuf Jamal

**Maryam Yusuf Jamal** (født som **Zenebecha Tola** den 16. september 1984 i Etiopia) er en bahrainsk friidrettsutøver. Jamal byttet i 2005 statsborgerskap fra Etiopia til Bahrain. Hennes første mesterskap var VM 2005 i Helsingfors hvor hun kom på en femteplass på favorittdistansen 1500 meter. Bedre gikk det under VM innendørs 2006 i Moskva da hun ble bronsemedaljør. Samme år noterte hun sin personlige rekord da hun under et stevne i Rieti løp på 3.56,18.

Under VM 2007 i Osaka lykkes Jamal i å vinne gullet da hun spurtslo russiske Jelena Soboleva. Hun forsvarte gullmedaljen to år senere under VM 2009 i Berlin.

## Referanser


## Eksterne lenker
*
StorkKlinik

**StorkKlinik** (ofte omtalt som bare **Storken**) er en dansk fertilitetsklinikk i København, åpnet av jordmor Nina Stork i 1999. Hun ville hjelpe alle kvinner, med og uten barn, til å få oppfylt ønsket om et barn.

Storken har siden 2001 hatt en tredobling av antall single norske kvinner som lar seg inseminere med anonym donor.

## Kilder
*www.storklinik.dk/no 
*Aftenposten

## Eksterne lenker
* Offisiell hjemmeside (på dansk)
Gisle Torvik

**Gisle Torvik** (født 1975) er en norsk musiker, komponist og produsent fra Tørvikbygd i Hardanger.

Med albumet "Tranquil Fjord" i 2013, fikk Torvik sitt internasjonale gjennombrudd som jazzartist. Medier mente dette var et nytt sound innenfor Nordisk Jazz og omtalte musikken som "Fjordjazz". Torvik sitt varemerke er lyriske og melodiøse komposisjoner i et harmonisk rikt landskap. Solistisk utøver han velartikulerte fraseringer og et stort improvisatorisk overskudd. Gitartonen og spillet hans blir ofte omtalt som at det låter mer som et piano. I spennet mellom poetisk vakre klanger og energiske presise rytmiske utladinger brillierer Torvik både klanglig og tonalt 

Han er utdannet musiker med fordypning i gitar og komposisjon. Torvik ga i 1999 ut sitt første album, *Naken uten gitar*, hvor blant annet Sigmund Groven og Petter Wettre medvirket.

Albumet *Frozen Moment* ble utgitt i 2009 (ti år etter Torviks første album) etter samarbeid med blant annet Hilde Norbakken (vokal). «Releasekonserten» fant sted på Herr Nilsen i Oslo 21. september 2009. Gisle Torvik ble i 2011 sponset av det anerkjente amerikanske Sadowsky guitars. Samme år lanserte Torvik en video av hans egen kompisjon *Tranquil Fjord*, en video som har fått stor oppmerksomhet på YouTube og topper lista på nettstedet *bestjazzvideos.com*. I 2013 kom albumet *Tranquil Fjord*, et trioalbum med bassist Audun Ellingsen, og trommeslager Hermund Nygård.

Torvik regnes som en av de mest talentfulle gitaristene innen Nordisk jazz, og jobber til daglig som musiker, komponist, arrangør, musikkprodusent og pedagog. Han har jobbet med musikere som Eddie Gomez, Emil Viklicky, Bendik Hofseth, Karl Seglem, Eple trio, Petter Wettre, Paolo Vinaccia, Kari Iveland, Jan Eggum, Øystein Sevåg og Sigmund Groven.

## Diskografi
* *Naken Uten Gitar* (1999)
* *Frozen Moment* (2009) (feat. Hilde Norbakken)
* *Tranquil Fjord *(2013)
*Kryssande (2014)

## Referanser


## Eksterne lenker
*
Denis C. Twitchett

**Denis Crispin Twitchett** (født 23. september 1925 i London, død 24. februar 2006 i Cambridge) var en britisk sinolog.

Twitchett var dosent fra 1954 til 1956 ved University of London, deretter fra 1956 til 1960 ved University of Cambridge. Han besatte lærestoler for sinologi i London (1960–68), Cambridge (1968–80) og Princeton (1980–94). Fra 1967 var han medlem av British Academy.

Han er kjent for sitt arbeide som medredaktør av verket *[[The Cambridge History of China]]*, et arbeid som nesten var sluttført da han døde.

## Referanser


## Eksterne lenker
* Obituary, London Times
Yasmin Syed

**Yasmin Syed** (født 1966) er en norsk skuespiller og kanalvert i NRK. 

Syed er født i London og flyttet som toåring til Vinje i Telemark hvor hun vokste opp. Moren er fra Norge og faren var indisk guyaner.

Hun har studert musikk, teater og dans med fordypning i sang ved Pacific Lutheran University i Tacoma i den amerikanske delstaten Washington.

I 1997 spilte hun den kvinnelige hovedrollen i den norske filmen *[[Halvveis til Haugesund]]*. Filmen er en road-movie og var en del av hovedprogrammet under filmfestivalen i Haugesund. Den ble tilgodesett med terningkast fire i både Dagbladet og VG. I 1999 var hun å se som politioverkonstabel i *[[Familiesagaen De syv søstre]]* på TV 2. Samme år ble hun også ansatt som kanalvert i NRK1. I 2002 og 2003 var hun med i  livssynsprogrammet *[[STYRK live]]* på NRK.  Julen 2008 ledet hun *[[Julemorgen]]* sammen med Kåre Magnus Bergh. Hun har også eget band, *[[Yasmin's Bandpower]]*.

## Priser
* 2009: Kringkastingsprisen
* 2008: Alf Helleviks Mediemålpris

## Referanser


## Eksterne lenker
* 
* 
*  Yasmin Syed, intervju i Dagbladet 29. juli 1999
School of the Air

**School of the Air** er fellesbetegnelsen for den fjernundervisning som ivaretas for skolebarn på alle stadier i de avsides- og fjerntliggende områder i  Australia.

Skolen, som ble grunnlagt i 1950, kunne feire sitt 50-årsjubileum 8. juni 2000.

Undervisningen har, frem til 2002, foregått over kortbølgeradio på det radiosambandet og de frekvenser som brukes av Royal Flying Doctor Service. I dag foregår undervisningen ved hjelp av trådløs Internett forbindelse.

Med innføring av internet og web-kamera hos den enkelte elev er det nå blitt to-veis visuell kontakt mellom lærer og elev. Selve «skolen» med lærere holder til i de større sentra og elevene sitter spredt omkring på de enkelte farmer. Vanligvis tilbringer elevene en time per dag hvor de får individuell undervisning fra læreren  og resten av skoledagen  arbeider de med det mottatte materiale sammen med foreldre, eldre søsken, andre slektninger eller en ansatt huslærer.

Tradisjonelt fikk elevene sitt skolemateriell og rettede oppgaver og returnerte nye oppgaver med enten med Flying Doctors eller med den tildels uregelmessige og upålitelige postforbindelse i Australias ødemarker. Med innføring av internett og E-post får elevene nå sine rettede oppgaver på en mye raskere måte.

En skole som den i Alice Springs har for tiden 120 elever spredt over et område på 1&nbsp;300&nbsp;000 kvadratkilometer.  Barn av de opprinnelige australiere, aboriginene utgjør omtrent 15 prosent av elevene. 

Side alle elevene lever i en isolert situasjon er *School of the Air* ofte deres første møte med andre barn og det første møte med andre ut over den nærmeste familie. Gjennom en årlig sammenkomster hvor elevene reiser til skolen og tilbringer en uke sammen med lærer og de andre elever får barna anledning til å knytte nye kontakter.

## Eksterne lenker
* School of the Air – Mount Isa
* School of the Air – Alice Springs
*  Australian Government Link – History for the School of the Air
Einstapeslekten

**Einstapeslekten** (*Pteridium*) er en slekt av flerårige bregner innenfor einstapefamilien. 

De om lag ti einstape-artene har opprette stengler, mangler skjell på bladskaftene, og har blad som er lyse- eller blekgrønne og helt likeformede. Den samlede bladplaten har trekantet form. Høyden er minst 30&nbsp;cm, ofte 1-3 meter.

Opprinnelig trodde man det bare var én art – *einstape* – men forskning har medført at denne er inndelt i stadig flere underarter (subspecies), varianter og noen arter.

Slekten har utbredelse i alle verdensdeler unntatt Antarktis, og i alle miljøer med unntak av isområder og ørken. Bregneslekten er en av verdens mest utbredte og suksessfulle, og har gammel bakgrunn hele 55 millioner år tilbake i tid.

Einstapeslekten har en kjent art i Norge med to underarter – kysteinstape og skogeinstape. Arten einstape *(Pteridium aquilinum)* er trolig verdens mest utbredte bregne, den finnes langs hele kloden i nord og sør (tempererte sonebelter) unntatt tropene. Denne arten med underarter går opp til maksimalt 600 moh. i Storbritannia og 700 moh. i Norge.

Einstapene sprer seg fort og kan bli inntil 3 meter høye med en stamme på 1&nbsp;cm diameter. Røttene kan gå 50–100&nbsp;cm ned i bakken, og ofte ødelegge arkeologiske rester i undergrunnen. Samtidig gir bregnene habitat for en rekke arter møll, fluer og noen fugler. Også hoggormen trives blant dem.

Den viktigste begrensningen for spredningen er kulde og høy pH-verdi i jorda. Artene har blitt observert i jord med pH-verdier fra 2,8 til 8,6. Artene bruker allelopati – utsondring av kjemikalier som hemmer eller helt hindrer veksten av andre planter. Einstape kan ta helt kontroll over et område etter skogbrann, og den kan hemme andre planters vekst selv en tid etter at den er fjernet.

De unge, krøllete skuddene kan spises. Maoriene brukte røttene til *Pteridium esculentum* som mat under jaktekspedisjoner. Røttene har også vært brukt mot parasitter og bronkitt. Samtidig inneholder plantene trolig kreftfremkallende stoffer.

## Arter

*For en mer fullstendig taksonomi, se: [[Bregneplanter]]*

* Einstape *(Pteridium aquilinum)* (tempererte strøk)
** Kysteinstape *(Pteridium aquilinum* ssp. *aquilinum)*
** Vanlig einstape *(Pteridium aquilinum* ssp. *latiusculum)* C. Page 
** *[[Pteridium aquilinum ssp. atlanticum]]*
** *[[Pteridium aquilinum var. decompositum]]* (Stillehavet)
** *[[Pteridium aquilinum ssp. fulvum]]*
** *[[Pteridium aquilinum var. osmundaceum]]*
* *[[Pteridium pinetorum]]*
** *[[Pteridium pinetorum subsp. osmundaceum]]*
* *[[P. esculentum]]* (New Zealand)

## Referanser


## Eksterne lenker
*
Gabriel R. Aasebø

**Gabriel Reielsen Aasebø** (født 1804 på Vereide, død 16. desember 1881 på Vereide i Gloppen kommune) var en norsk bonde og lokalpolitiker. Han var den tredje ordfører i Gloppen kommune i Sogn og Fjordane i perioden 1839 til 1844. 

Aasebø var bonde på gården Åsebø på Vereide i Gloppen. Han tok over skiftet på gården i 13 år gammel, i 1817. I 1840 giftet han seg med Brite Didriksdotter Wittrup (1814–1883) fra gården Nybø på Vereide. De fikk syv barn.

## Eksterne lenker
* NRK: «Ordførarar i Gloppen kommune»
* Per Sandal, «Soga om Gloppen og Breim», Band IV, 1992, ISBN 8299272009
Rasmus L. Gaasemyr

**Rasmus L. Gaasemyr** (født 1806 på Breim, død 1856 i Gloppen kommune) var en norsk bonde, lærer og lokalpolitiker. Han var den fjerde ordfører i Gloppen kommune i Sogn og Fjordane og hadde vervet i perioden fra 1846 til 1847.

Gaasemyr var født Hole, men ifølge Per Sandal, i «Soga om Gloppen og Breim», tok han gårdsnavnet Gaasemyr etter at han giftet seg til gården i 1832.

## Se også
* Liste over ordførere i Gloppen

## Kilder
* Per Sandal, «Soga om Gloppen og Breim», Band IV, 1992, ISBN 8299272009

## Eksterne lenker
* NRK: «Ordførarar i Gloppen kommune»
Fylkesvei 3444

**Fylkesvei 3444** går mellom Vormli og Kvernvik bruk i Risør kommune.

Frem til 2019 hadde veien betegnelsen fylkesvei 4 (Aust-Agder).

## Kommuner og knutepunkter

## Referanser




## Eksterne lenker
* Vegvesenets vegkart 
*
Fylkesvei 309 (Aust-Agder)

**Fylkesvei 309 (Fv309) i [[Aust-Agder]]** gikk mellom Klepp og Vånne i Evje og Hornnes kommune. Veien var 5,1&nbsp;km lang.

2019 ble veien del av fylkesvei 3792.

## Kommuner og knutepunkter

* Klepp
* Vånne

## Referanser


## Eksterne lenker
* Vegvesenets vegkart
Tom Paxton

**Thomas Richard Paxton** (født 31. oktober 1937 i Chicago i Illinois) er en amerikansk musiker, folkesanger og låtskriver. Han er mest kjent for sanger som «What Did You Learn In School Today?», «Annie's Going To Sing Her Song», «The Last Thing on My Mind», «I Can't Help But Wonder Where I'm Bound», «Going to the Zoo», samt «I Give You the Morning».

Paxtons sanger har blitt brukt av Bob Dylan,  Pete Seeger, The Weavers, Judy Collins, Joan Baez, Doc Watson, Harry Belafonte, Peter, Paul and Mary, The Carter Family, The Kingston Trio, Chad Mitchell Trio, John Denver, Dolly Parton, Johnny Cash (med Diana Trask), Harry Belafonte, Porter Wagoner,  Eric Andersen, Willie Nelson, Flatt & Scruggs, The Fireballs, Plácido Domingo,  Arlo Guthrie, Nanci Griffith, Marianne Faithfull, Chet Atkins, Glen Campbell, Neil Diamond, Gene Clark, Gram Parsons, Rick Danko, Mary Hopkin, Marie Fredriksson, Joe Dassin, The Pogues, The Seekers, Fred Åkerström og en rekke andre.  Han har hatt en mengde konserter over hele verden og sangene har vært oversatt til en rekke språk.

## Diskografi (utvalg)
* 1962 *I'm the Man That Built the Bridges* (live)
* 1964 *Ramblin' Boy*  
* 1965 *Ain't That News!*
* 1966 *Outward Bound*
* 1968 *Morning Again*
* 1968 *The Things I Notice Now*
* 1970 *Tom Paxton 6|Tom Paxton #6*
* 1971 *How Come the Sun*
* 1971 *The Compleat Tom Paxton* (live, 2-LP) 
* 1972 *Peace Will Come*
* 1973 *New Songs for Old Friends* (live)
* 1974 *Children's Song Book*
* 1975 *Something in My Life*
* 1976 *Saturday Night*
* 1977 *New Songs From The Briarpatch*
* 1978 *Heroes *
* 1979 *Up & Up*
* 1980 *The Paxton Report*
* 1983 *Bulletin*
* 1983 *Even a Gray Day* (nyinnspillinger av gamle sanger)
* 1984 *The Marvelous Toy and Other Gallimaufry*
* 1985 *One Million Lawyers and Other Disasters*
* 1986 *A Paxton Primer* (nyinnspillinger av gamle sanger)
* 1986 *Folksong Festival 1986* (live)
* 1986 *And Loving You*
* 1988 *Politics Live* (live)
* 1988 *The Very Best Of Tom Paxton* (samlealbum)
* 1988 *In The Orchard* (live)
* 1991 *It Ain't Easy*
* 1994 *Wearing The Time*
* 1996 *Live For The Record* (live)
* 1998 *Live In Concert* (live, BBC-innspillinger)
* 1999 *Fun Animal Songs*
* 1999 *Fun Food Songs*
* 1999 *A Car Full Of Fun Songs*
* 2001 *Live From Mountain Stage* (live)
* 2001 *Under American Skies* (sammen med Anne Hills)
* 2002 *Looking For The Moon*
* 2004 *The Compleat Tom Paxton (Even Compleater)* (utvidet utgave av dobbeltalbumet fra 1971)
* 2005 *Live in the UK* (live)
* 2006 *Live at McCabe's Guitar Shop* (live, innspilt i 1991)
* 2008 *Comedians & Angels*

## Referanser


## Eksterne lenker
* 
* 
* 
*  Tom Paxton synger «Last thing on My Mind» på BBC i 1966
Prince (sigaretter)

**Prince** er et sigarettmerke som produseres av House Of Prince i Danmark, som igjen er eid av Skandinavisk Tobakskompagni. Varianten Prince Rounded Taste er Norges mest populære sigarett. British American Tobacco Norway AS driver salg og distribusjon av Prince i Norge.

## Utbredelse
I dag er Prince tilgjengelig i over 40 land, deriblant Hellas, der tobakksreklame fortsatt er tillatt. Her vil man kunne se reklame av Prince på for eksempel busser og busstopp. I Norge har Prince en markedsandel på 42&nbsp;%, og i Danmark 34&nbsp;%.

## Historie
Den første Prince-sigaretten som ble lansert i Norge, Prince Rich Taste, kom i 1967. Her hjemme ble sigaretten kjent etter en aggressiv markedsføring, der norske kjendiser stilte opp og sa at de også hadde gått over til merket Prince. Rolv Wesenlund, Roald Øyen, Henki Kolstad, Lollo Schanke, Kari Simonsen og Elisabeth Granneman er noen av kjendisene som stilte opp.

Etter den første lanseringen i 1967 har sortimentet blitt utvidet kraftig, med lanseringer så sent som i 2007, da med Prince Indian Summer og Prince First Cut. Disse variantene er noe nyskapende,  da de er uten tilsetningsstoffer. Det vil ikke si at de er mindre skadelig enn vanlige sigaretter. 

Fra 2002 ble det forbudt med «Light» og «Mild» merking på sigarettpakker. Dette resulterte i at Prince Mild skiftet navn til Prince Rounded Taste. Men på folkemunnene kalles fortsatt dagens Prince Rounded for Prince Mild. De øvrige Prince-variantene som var såkalte milde sigaretter, skiftet også navn. I denne perioden skiftet også samtlige Prince-sigaretter design. Dette for å skille de mange variantene, både på smak og styrke

I 2005 lanserte House Of Prince Prince som porsjonssnus, som minner mye om smaken til Prince Rich Taste.

## Sigarettenes innhold
I en studie i 1977 ble det funnet 28 mg tjære og 2,0 mg nikotin i hver Prince-sigarett. Dette var det fjerde høyeste innholdet av begge stoffene i testen som dekket 28 sigarettmerker som var tilgjengelig på det norske markedet. I 1987 var tjæreinnholdet i Prince redusert til 20 mg og nikotininnholdet til 1,7 mg per sigarett.

## Varianter
Prince finnes i flere varianter

* **Prince Rich Taste 10**
* **Prince Rich Taste 20** (lansert Danmark, 1957 / Norge, 1967)
* **Prince Rich Taste 100's** (lansert, 1985)
* **Prince Rounded Taste 10**
* **Prince Rounded Taste 20** (lansert, 1979)
* **Prince Rounded Taste 100's** (lansert, 1987)
* **Prince Golden Taste 10**
* **Prince Golden Taste 20** (lansert, 1990)
* **Prince Golden Taste 100's** (lansert, 1995)
* **Prince Smooth Taste** (lansert, 1999)
* **Prince Mellow Taste**
* **Prince Menthol Taste** (lansert, 1990)
* **Prince Highland Taste** (lansert, 2006)
* **Prince First Cut** (lansert, 2007)
* **Prince Indian Summer** (lansert, 2007)
* **Prince Red 3 Rulletobakk** (lansert, 2011)
* **Prince (Re)defined Amber** (lansert, 2011)
* **Prince (Re)defined Oak** (lansert, 2011)

## Referanser


## Eksterne lenker
* House Of Prince
* Skandinavisk Tobakskompagni
Édouard Chavannes

**Édouard Chavannes** (født 5. oktober 1865 i Lyon i Frankrike, død 20. januar 1918 i Paris) var en fransk sinolog. 

Han er best kjent for sine oversettelser fra Sima Qians *[[Shiji]]* (*Les Mémoires historiques de Se-ma Ts'ien*, 5 bind, 1895-1905), deler av *Hou Hanshu* om 'vestregionene' (*Weilüe*), sine studier av Han-tidens steinskulpturer (*La sculpture sur pierre en Chine au temps des deux dynasties Han*, 1893), og for sine studier av kinesisk religion (*Le T'ai chan: essai de monographie d'un culte chinois: appendice Le dieu du sol dans la Chine antique*, 1910). Sistnevnte arbeid, som gransker tilbedelsen av  Taifjellet i det gamle Kina, var et banebrytende arbeid innen moderne sinologi ved det at det kombinerte tekstanalyser med feltundersøkelser.

Både Paul Pelliot og Marcel Granet var blant hans studenter. 

## Referanser


## Eksterne lenker
* Noen av hans verker er tilgjengelige gratis *online* takket være Université du Québec à Chicoutimi.
Jan Sagedal

**Jan Sagedal** (født 19. juni 1960 i Froland kommune) er en norsk tidligere kulestøter, styrkeløfter og vektløfter. Han er to ganger norsk mester i kulestøt. I 1987 testet han positivt på det vanndrivende middelet Probenecid, som en av fem norske kastere. I 1992 leverte han ny positiv prøve. Han representerte Froland IL, Sørild FIK og IK Tjalve i løpet av sin karriere. 

## Bakgrunn
Sagedal vokste opp i Froland kommune med sin tvillingbror Kåre Sagedal, fem ganger norsk mester i sleggekast.

## Friidrettskarriere
I ungdomsårene representerte Sagedal Froland IL. I 1986 ble han ble norsk mester i kule for første gang, da for Sørild friidrettsklubb. Det gikk 12 år før han fikk sin andre tittel, i 1998, da som medlem av Osloklubben IK Tjalve.

Internasjonalt har Sagedal finaleplassering med 18,71 meter og 9.-plass fra Innendørs-EM i 1992 som beste plassering. Under EM i 1986 støtte han hele 20,38 meter i kvalifiseringen, men nivået var så høyt på 1980-tallet at det holdt ikke til avansement til finalen. 

Hans beste kast ble kastet så tidlig som i 1986, under et stevne i Bodø, den 4. juni. Resultatet 20,76 meter rangerer Sagedal som Norges tredje beste kaster gjennom tidene, bak Lars Arvid Nilsen og Georg Andersen. 

På et stevne i Long Beach i mai 1986 kastet juni kastet han 58,56 meter i diskos, et resultat som plasserer han som nummer 19 i Norge gjennom alle tider (per 2014)

### Dopingsakene
I 1987 reiste fire norske kastere på treningsleir til Dallas der Lars Arvid Nilsen studerte ved Southern Methodist University (SMU). Det var Jan og Kåre Sagedal, Trond Ulleberg og Arne Pedersen. Alle var markante navn innen norsk friidrett. I Dallas ble de dopingtestet alle fem, og alle leverte prøver med det vanndrivende middelet Probenecid. Nilsen ble i tillegg tatt for bruk av anabole steroider. Da Probenecid ikke stod på listen over forbudte stoffer, ble de utestengt for å ha brakt idretten i vanry, etter det som ble ansett som et forsøk på å skjule eller fjerne andre stoffer i kroppen. Probenecid ble kort tid etter lagt til listen over forbudte stoffer.

I 1992 ble Jan Sagedal testet med metandienon i urinen, et sporstoff av anabole steroider. Han fikk denne gangen fire års utestengelse fra all idrett, straffen ble skjerpet på grunn av saken fra 1987.

### NM-medaljer

## Resultater og meritter i styrkeløft

## Referanser


## Eksterne lenker
*
Ï

**Ï** og **ï** (*[[I]]* med tødler) er en bokstav, som brukes på sørsamisk, der den representerer en midtre trang vokal ([]). 

På fransk, spansk og andre språk, er *ï* *i* med trema, og viser at *i*-en skal uttales separat fra den forestående vokalen, fremfor å inngå i en diftong. For eksempel skal fransk *naïve* uttales [] og ikke [], som stavemåten *naive* ville indikere.
Leopardskilpadde

**Leopardskilpadde** er en stor skilpadde, tidligere i gruppen *[[Psammobates]]*. I dag heter den *Stigmochelys pardalis*. Den foretrekker halvtørt gressland, skjønt noen leopardskilpadder har blitt funnet i mer regnfulle områder.
Den lever av planter, spesielt gress. Den eter også fruktene av slekten *[[Opuntia]]*, sukkulenter og tistler.
Den  lever vanligvis i opptil 50 år.

Arten er representert i Kristiansand Dyrepark.

## Eksterne lenker
*
Primærundersøkelse

**Primærundersøkelse** er en fysisk undersøkelse som skal identifisere livstruende tilstander på en pasient for en person som utfører førstehjelp. Undersøkelsen skal hjelpe til å ta standpunkt i forhold til kritisk eller ikke kritisk pasient og tar normalt ca. 1 minutt.

## Undersøkelsen
Undersøkelsen består av punktene A-B-C-D-E.

*A – Airways – Frie luftveier, i nøytral posisjon. Se etter fremmedlegemer i mun og svelg, og fjern disse hvis mulig. Hvis det foreligger mistanke om epileptisk anfall, vurdér nødvendigheten av å bruke fingrer grunnet fare for bitt. 
*B – Breathing – Hvordan puster pasienten? (Rask, langsom, dyp, overfladisk pust?) Finnes det noen synlige skader eller merker på bryst eller rygg som kan påvirke respirasjonen? Sjekk strupe og så brystvegger for stabilitet og sidelikhet.
*C – Circulation – Hvordan er blodsirkulasjonen? Har pasienten puls, og har vedkommende store pågående blødninger? Hvordan er mage-regionen i forhold til smertereaksjon og farge? 
*D – Disability – Hvordan er bevisstheten og førligheten? Finnes det mistanke om hodeskader? Hvordan er størrelsen på pupillene, er dem like store og reagerer dem på lys?
*E – Expose/Exam/Environmental control – Avdekke pasienten topp til tå for å finne skade, og tildekke for å bevare kroppstemperatur.
Ż

**Ż** og **ż** (*[[Z]]* med prikk over) er den 32. og siste bokstaven i det polske alfabetet. **Ż** representerer en stemt retrofleks frikativ ([]) og har samme uttale som bokstavkombinasjonen «Rz». 

**Ż** er også den 29. og nest-siste bokstaven i det maltesiske alfabetet, etterfulgt av *Z*, der den representerer lyden [z], mens *Z* har samme verdi som på tysk og italiensk – [ts].
Psammobates

* leopardskilpadde
* *[[Psammobates geometricus|P. geometricus]]*
* *[[Psammobates oculiferus|P. oculiferus]]*
* *[[Psammobates tentorius|P. tentorius]]*

***Psammobates*** er en gruppe skilpadder.
Arten *[[Psammobates geometricus]]* er sterkt truet.
Alle artene lever i halvtørt, åpent gressland som savanner. 

## Eksterne lenker
*
Skogsdrift

**Skogsdrift** er arbeidet med å hogge, kviste, kappe og transportere tømmeret fra skogen og til bilvei. En eller flere av disse operasjonene kan foregå ved bilveien eller senere i verdikjeden, ved at det for eksempel uttransporteres hele stammer eller hele trær. Det finnes også driftssystemer som hugger opp trevirket til flis i skogen. Det er vanligvis hogstklasse fem, som også kalles moden skog, som avvirkes.

## Historikk
De første trærne ble hugget med steinøks, og benyttet nært hogststedet til husbygging, brensel eller kanovirke. En vanlig grunn til trefelling var også rydding av skog for oppdyrking.

Da jernredskaper kom i bruk, kunne tømmer hogges i et mye større omfang. I tillegg til å være et viktig lokalt byggemateriale, ble tømmer en viktig handelsvare, og råstoff til sagbruksdrift. Transportbehovet ble løst med hestedrift, senere har traktoren tatt over, og i dag blir den overveiende delen av tømmeret kjørt ut med spesialbygde lastetraktorer.

## Driftssystemer
Skogsdriften må blant annet tilpasses terrenget, markas bæreevne, trærnes egenskaper og klima.

### Motorsaghogst, traktortransport
Fra en totalt dominerende posisjon på 1950-tallet, har andelen som hugges manuelt gått ned til en brøkdel etter årtusenskiftet. 

### Hogstmaskin og lastetraktor
Hogstmaskiner, nå stadig mer av ettgrepstypen, står for mesteparten av avvirkningen i Norge. Ettgreps hogstmaskiner er en stor maskin på 6 eller 8 hjul, den har en kran med et hogstaggregat. Med dette hogstaggreggatet kan føreren felle, kviste, apterer (kappe) og sortere stokkene og legge de på bakken for videre transport. Hogstmaskinens prosesser er i stor grad styrt av datasystemer. En hogstmaskin koster i dag (2009) ca. 4,5 mill. kroner. Ca 95% av tømmeret som hogges i Norge er tatt med hogstmaskin.

### Taubane- og slepebanedrift
Når terrenget blir så bratt at det er umulig å kjøre med traktor eller hogstmaskin, må tømmeret felles manuelt, og dras fram med taubane eller slepebane, ofte som hele stammer eller heltrær.

### Tynningshogster
Gjennom skogkulturtiltak lages det plantefelt som har en større tetthet enn det som er optimalt for eldre skog. Dermed må det på et eller annet tidspunkt foretas en tynning eller flere, der de beste trærne settes igjen, jevnest muilg fordelt, i riktig tetthet. Tynning er arbeidskrevende, og i større og større grad blir også dette arbeidet utført maskinelt.
Kamaz

**Kamaz** (russisk Камский автомобильный завод – Камаз) er en russisk lastebilfabrikant beliggende i Naberezjnyje Tsjelny i Tatarstan i Russland. Fabrikken ble bestemt opprettet i 1969 av sentralkomiteen i Sovjetunionens kommunistiske parti og leverte sin første lastebil i februar 1976. I dag eksporteres Kamaz lastebiler til mange land i Øst-Europa, Midtøsten, Kina og Afrika og selskapet har i alt 59&nbsp;000 ansatte.

### Lastebiler
КАМАЗ 4310 (6х6)
КАМАЗ 43114 (6x6)
КАМАЗ 43118 (6х6)
КАМАЗ 43253 (4х2) lavprofil
КАМАЗ 53202 (6х4)
КАМАЗ 65117 (6x4)
### Flerbruks trekkvogner
КАМАЗ 44108 (6x6)
КАМАЗ 5460 (4х2)
КАМАЗ 5490 (4х2)
КАМАЗ 6460 (6х4)
КАМАЗ 6520 (6х4) basismodell
КАМАЗ 6560 (6х4) basis for Pantsir-S1
КАМАЗ 65115 (6х4)
КАМАЗ 65116 (6х4)
КАМАЗ 65225 (6x6)
КАМАЗ 65226 (6x6)
### Dumper - bulklast
КАМАЗ 43255 (4х2)
КАМАЗ 45141 (6x6)
КАМАЗ 45142 (6x4) jordbruk
КАМАЗ 45143 (6x4) jordbruk
КАМАЗ 53605 (4х2)
КАМАЗ 65111 (6х6)
КАМАЗ 65201 (8х4)
КАМАЗ 6522 (6x6)
КАМАЗ 6540 (8х4)

## Eksterne lenker
*
Landskilpadder

* *[[Chersina]]*
* † *[[Cylindraspis]]*
* *[[Dipsochelys]]*
* *[[Geochelone]]*
* *[[Gopherus]]*
* *[[Homopus]]*
* *[[Indotestudo]]*
* *[[Kinixys]]*
* *[[Malacochersus]]*
* *[[Manouria]]*
* *[[Psammobates]]*
* *[[Pyxis (skilpadder)|Pyxis]]*
* † *[[Stylemys]]*
* *[[Testudo]]*

**Landskilpadder** er en gruppe skilpadder som lever på land.
I likhet med havskilpaddene har de et skall som beskytter dem mot rovdyr.
Landskilpadder har både et indre og et ytre skjelett. 
De varierer i størrelse fra noen få centimeter til to meter. 
De fleste er dagaktive.

Landskilpadder er en familie av reptiler i ordenen skilpadder. Familien omfatter omkring 56 nålevende arter fordelt på 18 slekter. Den er kjent i alle verdensdeler unntatt Oseania, men finnes bare i tempererte og tropiske strøk.

## Kilder
* 

## Eksterne lenker
*
Lucky Strike

**Lucky Strike**, «Luckies», er en amerikansk sigarett fra British American Tobacco, og i Norge markedsført av British American Tobacco Norway AS. 

## Sigaretter
Lucky Strike ble først lansert i 1871, da som skråtobakk, senere som sigarett – og i 1916 ble Lucky Strike lansert som en ferdig sigarett i en mørkegrønn pakke. I 1917 kom Lucky Strikes slagord: «*It's toasted*», for å informere om hvordan tobakken er produsert. Samme året ble meldingen «L.S.M.F.T.», («Lucky Strike betyr fin tobakk») introdusert på sigarettpakkene. 

I 1942 fikk pakken det utseendet vi kjenner i dag. Logoen er designet av Raymond Loewy, som også designet Coca-Cola-logoen. Han gjorde den mørkegrønne pakken hvit. I en berømt annonsekampanje stod det: "*Lucky Strike Green has gone to war*" (= Lucky Strike er gått i krig), med påstand om at kobberet som ble benyttet i grønnfargen, var nødvendig for krigsinnsatsen i andre verdenskrig. I virkeligheten brukte American Tobacco krom for å fremstille det grønne blekket, og kobber for å lage den gylne kanten. En begrenset mengde av begge var tilgjengelig, men erstatningsvarene gav pakken et kjedelig utseende. Sannheten var at den nye hvite innpakningen kom for å modernisere merket og appellere til kvinnelige røykere; markedsundersøkelser viste at kvinner brydde seg lite om den grønne innpakningen på et tidspunkt da kvinner var begynt å bli en viktig kundegruppe for tobakksprodusenter. Krigsinnsatsen ble dermed et bekvemt påskudd for å endre produktet, og samtidig fremstå som patriotisk.

## Snus
I 2005 lanserte British American Tobacco Lucky Strike (snus). Det spesielle med Lucky Strike-snusen er at boksen er laget av metall. Videre er porsjonssnusen kamuflert med folie for å holde på friskheten. På folien står følgende: "*With a tobacco recipe so secret, we'd locked it in a metal can.*"

## Referanser


## Eksterne lenker
* British American Tobacco
* British American Tobacco Norway
Yunhe

**Yunhe** kan være:

*bydistriktet Yunhe i byprefekturet Cangzhou i provinsen Hebei i Folkerepublikken Kina,
*fylket Yunhe i byprefekturet Lishui i provinsen Zhejiang i Kina.
Xinhua (Cangzhou)

**Xinhua** (kinesisk: 新华区; pinyin: *Xīnhuá Qū*) er et bydistrikt i byprefekturet Cangzhou i provinsen Hebei i Folkerepublikken Kina.

Xinhua har et areal på 109,47 kvadratkilometer og teller ca. 205.600 innbyggere (2002).

## Eksterne lenker
* Infoside
Storken

**Storken** kan referere til:

* Stork, *Ciconia ciconia*, en fugl
* Storken (Haukeland universitetssykehus), en kombinert føde-/ barselavdeling ved Kvinneklinikken ved Haukeland universitetssykehus
* StorkKlinik – en dansk fertilitetsklinikk i København
Huanghua

**Huanghua** (kinesisk: 黄骅; pinyin : *Huánghuá*) er et byfylke  i byprefekturet Cangzhou i provinsen Hebei i Folkerepublikken Kina. 

Det hadde i 1999 en befolkning på  innbyggere.

## Administrative enheter
**Subdistrikter**:
*Huazhong (骅中街道), Huadong (骅东街道), Huaxi (骅西街道)

**Storkommuner**:
*Huanghua (黄骅镇), Nanpaihe (南排河镇), Jiucheng (旧城镇), Lüqiao (吕桥镇)

**Kommuner**:
*Guanzhuang (官庄乡), Changguo (常郭乡), Qijiawu (齐家务乡), Tengzhuangzi (滕庄子乡), Yang'erzhuang Hui (羊二庄回族乡), Xincun Hui (新村回族乡), Yangsanmu Hui (羊三木回族乡)

## Samferdsel
Kinas riksvei 205 passerer gjennom området. Den begynner i Shanhaiguan og ender opp sør i  Shenzhen i provinsen Guangdong. Underveis er den innom blant annet Tangshan, Tianjin, Zibo, Huai'an, Nanjing, Wuhu, Sanming, Heyuan og Huizhou.

Kinas riksvei 307 passerer gjennom området. Den begynner i Qikou i Hebei og fører gjennom provinsene Shanxi og Shaanxi til Yinchuan i den autonome region Ningxia Hui.

## Referanser
Hejian

**Hejian** (kinesisk: 河间; pinyin: *Héjiān*) er et byfylke  i byprefekturet Cangzhou i provinsen Hebei i Folkerepublikken Kina. 

Det hadde i 1999 en befolkning på  innbyggere.

## Jesuittmisjon
Hejian, da kjent som *Ho kien Fu*, var sete for jesuittenes misjon i regionen «Sørøstre Zhili»; med franske misjonærer som blant annet Séraphin Couvreur og Léon Wieger.

## Administrative enheter
*Syv storkommuner (镇), tolv kommuner (乡), en nasjonalitetskommune (民族乡)：

**Storkommuner: Yingzhou (瀛州镇), Migezhuang (米各庄镇), Jinghe (景和镇), Wofotang (卧佛堂镇), Shucheng (束城镇), Liugusi (留古寺镇), Shaheqiao (沙河桥镇)
**Kommuner： Guxian (故仙乡), Liminju (黎民居乡), Xingcun (兴村乡), Shagui (沙洼乡), Xijiuji (西九吉乡), Beishiliu (北石槽乡), Shijingcun (诗经村乡), Guojiacun (郭家村乡), Shicun (时村乡), Xingbieying (行别营乡), Zunzuzhuang (尊祖庄乡), Longhuadian (龙华店乡)
**Nasjonalitetskommune: Guoziwa Hui (果子洼回族乡)

## Samferdsel
Kinas riksvei 106 går gjennom området. Den løper fra Beijing og er innom blant annet Hengshui, Kaifeng, Ezhou og Shaoguan på sin vei ned til Guangzhou i Sørkina.

## Referanser


## Eksterne lenker
* 
* Hejian kortfattet
* Kart over Hejian Fu
Kevin Jonas

**Paul Kevin Jonas II** (født 5. november 1987 i Teaneck i New Jersey i USA), også kjent som **Kevin Jonas** og **K2**, er medlem av gruppen Jonas Brothers, en gruppe han opprettet med sine to yngre brødre Joe og Nick. Jonas Brothers startet egentlig som en solo-karriere for Nick, men da Joe og Kevin begynte som brorens korister, ble fikk de platekontrakt som en trio av musikkprodusenten.

## Biografi
Kevin ble født i Teaneck i New Jersey. Han vokste opp i Wyckoff, New Jersey og er av irsk, italiensk, tysk og indiansk arv. Alle brødrne er medlem av den evangeliske kirke, deres far er tidligere prest og de ble undervist hjemme av moren. I tillegg er de kjent for å gå med kyskhetsringer på deres venstre ringfinger og har lovet å ikke ha sex før ekteskapet. 

## Karriere

### Musikk
I 2005 fikk Columbia Records' sjef *Steve Greenberg* høre Nicks soloalbum. Greenberg likte derimot ikke albumet, men likte Nicks sangstemme svært godt. Etter å ha hørt låta «Please Be Mine», skrevet og fremført av brødrene, bestemte han seg for å gi trioen platekontrakt med Daylight/Columbia Records. Etter å ha fått platekontrakt, vurderte brødrene å kalle seg for «Sons of Jonas», før de endte opp med «Jonas Brothers».

Gruppas første album ''It's About Time'', ble gitt ut 8. august 2006. Ifølge gruppas manager, det var bare en «begrenset utgave» av litt over 50 000 eksemplarer. Sony var derimot ikke interessert i å promotere gruppa ytterligere, slik at de vurterte å bytte plateselskap. Gruppa ble til slutt droppet av Columbia Records tidlig i 2007. 

Jonas Brothers signerte med plateselskapet Hollywood Records i februar 2007.
Samtidig begynte brødrene å spille i reklamefilmer GAP, der de sang jingle. Deres selvtitulerte andre album, *[[Jonas Brothers (album)|Jonas Brothers]]*, ble gitt ut 7. august 2007. Albumet nådde en femteplass på ''Billboard'' Hot 200-lista den første uka den var i salg. 

The Jonas Brothers' tredje studioalbum, *[[A Little Bit Longer]]*, ble gitt ut i USA 12. august 2008 og nådde førsteplass på *Billboard* 200.

16. juni 2009, ga gruppa ut sitt fjerde studioalbum, med tittelen *[[Lines, Vines, and Trying Times]]*. Albumet nådde førsteplass på Billboard 200 med 247 000 solgte eksemplarer. 1. mai 2012, ble det annonsert at Jonas Brothers sa opp avtalen med plateselskapet Hollywood Records, og kjøpte rettighetene til musikken sin egen musikk.

## Film og TV
17. august 2007 hadde Kevin sammen med sine to brødre gjesteopptreden i Hannah Montana, og ble en av de mest sette episodene på amerikansk kabel-tv, med 10,7 millioner seere. Brødrene spilte også i filmen «Camp Rock». Kevin spiller rollen som gitaristen «Jason», Nick spiller «Nate», mens Joe spiller hovedrollen som vokalist «Shane Gray».

Minirealityserien *Jonas Brothers: Living the Dream* hadde premiere 16. mai 2008.

Nå er han også med i en serie på Disney Channel som heter JONAS, der alle brødrene er med.

## Referanser

## Eksterne lenker
* 
* 
* 
*
Pteris

* kantbregne (*Pteris&nbsp;cretica*)
* *[[Pteris dentata]]*
* *[[Pteris incompleta]]*
* *[[Pteris multifida]]*
* *[[Pteris quadriaurita]]*
* *[[Pteris tremula]]*
* *[[Pteris vittata]]*

***Pteris*** er en slekt av bregner. Jordstengelen er opprett eller stigende. Bladene er som regel enkelt- eller dobbeltfinnete. De vokser enten på marka eller i bergsprekker og finnes i skog, kystområder og på tørre steder. *Pteris* er utbredt i tropiske og subtropiske strøk. De finnes nordover til middelhavslandene, USA og Japan og sørover til New Zealand, Australia og Sør-Afrika. Flere arter dyrkes som hageplanter i varme strøk og er blitt naturalisert mange steder. I Norge brukes de som potteplanter innendørs.

## Litteratur
* 
* 
* 
* 
* 

## Eksterne lenker
*
Yunhe (Cangzhou)

**Yunhe** (kinesisk: 运河区; pinyin: *Yùnhé Qū*) er et bydistrikt i byprefekturet Cangzhou i provinsen Hebei i Folkerepublikken Kina. 

Yunhe har et areal på 109,92 km² og teller ca. 266.000 innbyggere (2002).

Navnet henspiller på Keiserkanalen (*Da Yunhe*) som løper gjennom distriktet.

## Eksterne lenker
* 
* Infoside
Cang

**Cang** (kinesisk: 沧县 ; pinyin : *Cāng Xiàn*)  er et fylke  i byprefekturet Cangzhou i provinsen Hebei i Folkerepublikken Kina. 

Det hadde i 1999 en befolkning på  innbyggere.

## Kulturminner
Jernløven i Cangzhou (*Cangzhou tieshizi*, 沧州铁狮子) fra det senere Zhoudynastiets tid, og Ji Xiaolan-gravmælet (Ji Yun 紀昀, 1724-1805; *Ji Xiaolan mudi* 纪晓岚墓地), er oppført på Folkerepublikken Kinas liste over kulturminner. 

## Administrative enheter
Storkommuner:
*Xingji (兴济镇), Jiuzhou (旧州镇), Dusheng (杜生镇), Cui'erzhuang (崔尔庄镇)

Kommuner:
*Zhangguantun (张官屯乡), Wangjiapu (汪家铺乡), Wulongtang (仵龙堂乡), Liujiamiao (刘家庙乡), Fenghuadian (风化店乡), Yaoguantun (姚官屯乡), Daguanting (大官厅乡), Gaochuan (高川乡), Huangdipu (黄递铺乡), Zhifangtou (纸房头乡), Xueguantun (薛官屯乡), Jiedi Hui (捷地回族乡), Dulin Hui (杜林回族乡), Litianmu Hui (李天木回族乡), Dazhecun Hui (大褚村回族乡)

## Referanser


## Eksterne lenker
* Iron Lion of Cangzhou
* An Exploration into Ji Xiaolan's Inscriptions on Tomb Tablet (PDF; 28&nbsp;kB)
* Iron Lion of Cangzhou
Fylkesvei 3620

**Fylkesvei 3620** går mellom Vikkilen og Rønnes i Grimstad kommune.

Frem til 2019 hadde veien betegnelsen fylkesvei 46 (Aust-Agder).

## Kommuner og knutepunkter

## Referanser




## Eksterne lenker
* Vegvesenets vegkart 
*
Dinamo stadion (Minsk)

**Dinamo stadion** (belarusisk: *Дінамо Стаді*) er et stadion i Minsk i Belarus. Det er hjemmearenaen til fotballaget Dinamo Minsk og til Belarus’ herrelandslag i fotball, og har en kapasitet på ca. 40&nbsp;000 tilskuere. 

Dagens Dinamo stadion sto ferdig i 1954. Før OL i Moskva i 1980 ble stadionet renovert, da det ble brukt i fotballturneringen under lekene.

## Eksterne lenker
*
Xian (Cangzhou)

**Xian** (kinesisk: 献县 ; pinyin : *Xìàn Xiàn*)  er et fylke  i byprefekturet Cangzhou i provinsen Hebei i Folkerepublikken Kina. 

Det hadde i 1999 en befolkning på  innbyggere.

## Kristen misjon
Xian fylke var sentrum for en av jesuittordenens viktigste misjonsmarker i Kina.

## Kulturminner
Danbroen (*Dan qiao*, 单桥) og Han-gravene i fylket Xian (*Xian xian Han muqun*, 献县汉墓群) står på Folkerepublikken Kinas liste over kulturminner.

## Administrative enheter
Storkommuner:
*Leshou (乐寿镇), Huaizhen (淮镇镇), Guozhuang (郭庄镇), Hechengjie (河城街镇)

Kommuner:
*Hancun (韩村乡), Monan (陌南乡), Chenzhuang (陈庄乡), Gaoguan (高官乡), Shanglin (商林乡), Duancun (段村乡), Zhangcun (张村乡), Linhe (临河乡), Shuipingwang (小平王乡), Shiwuji (十五级乡), Leitou (垒头乡), Nanhetou (南河头乡), Xicheng (西城乡)

Nasjonalitetskommune:
*Benzhai Hui (本斋回族乡)

## Samferdsel
Kinas riksvei 307 passerer gjennom området. Den begynner i Qikou i Hebei og fører gjennom provinsene Shanxi og Shaanxi til Yinchuan i den autonome region Ningxia Hui.

## Referanser


## Eksterne lenker
* Kart over Xianxian (Hsien Hsien)
* Liste over jesuitter 
* Giga-Catholic Information (Dazhangzhuang Sacred Heart Cathedral)
* Oppføring i catholic-hierarchy.org
* Dan qiao 
* Xian xian Han muqun
House of Prince

**House of Prince** er Danmarks eneste tobakksfabrikk, som produserer og eksporterer store mengder tobakksprodukter til mange land. Bedriften er eid av Skandinavisk Tobakskompagni.

House of Prince har sine røtter helt tilbake til 1750 da Chr. Augustinus Fabrikker ble opprettet. Bedriften startet å produsere sigaretter i 1911. Men den offisielle åpningen av bedriften, som man kjenner den i dag, skjedde først i 1990.

I 1961 lanserte de sigarettmerket Prince i Sverige, fire år etter lanseringen i Danmark. Framgangen kom raskt, og allerede i 1967 ble Prince den mest solgte sigaretten i Sverige. Det samme skjedde i Norge da sigaretten ble lansert i 1967. 

Fabrikken ligger i Søborg, Danmark og produserer ca. 50 millioner sigaretter daglig. Bedriften omsetter for om lag 12 152 millioner danske kroner i året. Administrerende direktør er Jørgen Tandrup.

Selskapet leverer 95% av det danske markedet og 37% av den skandinaviske markedet. Prince har en markedsandel på 34% av det danske markedet.

## Distribusjonsselskaper
* House of Prince AB (Sverige) 
* Scandinavian Tobacco S.A. (Polen) 
* Scandinavian Tobacco Eesti AS (Estland) 
* UAB House of Prince Litauen (Litauen) 
* Scandinavian Tobacco S.R.O. (Czech) 
* Scandinavian Tobacco Company Hellas S.A. (Hellas) 
* Scandinavien Tobakk Hungary Kft. (Ungarn)
* Tiedemanns Tobakk (Norge)

## Sigaretter
Følgende sigaretter produseres av House of Prince:
* Ava 
* Bravo 
* Blue Master
* Caines 
* Cecil 
* Cristal 
* Christian of Denmark 
* Corner 
* Danton 
* Dark 
* Delight 
* Grom 
* Grot 
* King's 
* LA – Los Angeles 
* Look 
* Meskie 
* Mento
* Mentolett
* Mistral 
* Nevada 
* Newmore 
* North State
* Petterøe's
* Prince 
* Queen's 
* Tiedemanns Rød
* Reven 
* Rockets 
* Rocky Mountains 
* Savoy 
* Scotsman 
* Slim Agenda 
* Slim Camelia 
* Viking 
* Walet 
* Wall Street

## Snus
Følgende snusmerker produseres av House of Prince:
* Mocca
* Metropol 
* Prince Portion
* Petterøes Blå

## Eksterne lenker
* House Of Prince
* Skandinavisk Tobakskompagni